  Туспуктэм: Удмуртиысь дышетонъя но тодосъя министерстволэн пресс-службаез Майя Бывальцева 80 интылы выль нылпи сад усьтӥзы Дэри ёросысь Юсь черкогуртын. Пиналъёсты 30-тӥ толшоре кутыны кутскозы ни. Со сярысь Удмуртиысь дышетонъя но тодосъя министерстволэн пресс-службаез ивортӥз. « Лицензиез туэ 9-тӥ толшоре басьтӥм. Крезьгуро но спорт залъёс сярысь малпаськом вал, нылпиос арлыдзыя (люкемын – ред.) мед луозы шуыса. Садын вань кулэ тӥрлык, шудонъёс но арбериос вань. Татын ньыль группа луоз, котькудаз быдэн 20 нылпиос, соосын куать визьнодасьёс ужалозы. Ӧнерчиос тырмы. 30-тӥ толшорысен 3 аресозь пиналъёсты кутыны дась » Вера Будина, Юсьысь нылпи садлэн кивалтӥсез Выль юртын группаослы но кӧлыны вӧл-вӧл висъетъёс, крезьгурен но физкультураен вырыны зал, туала сиськонни но тазалыкез чакалн висъет лэсьтэмын. Азбараз поръян интыос радъямын. «Кышкыттэм ӟечлыко сюресъёс» йӧскалык ӵектосъя нылпи сад но школа доры нуись Школьной ульчаез тупатъязы. Ясли-сад Юсь школалэн ёзэз луэ. Солэн юртаз интыяськем нылпи садэ пӧрэм арлыдос нылпиос ветло вал, табере отын 3-7 аресъем пиналъёсты гинэ кутозы. Выль нылпи сад Юсьын 1,5 аресысен нылпиос пӧлын садиклы кулэяськонэз быдэсак ворсаз. « 2017-тӥ арысен кутскыса 20220тӥ арозь Удмуртиын 57 нылпи садъёс пуктэмын. Дэри ёросын гинэ ми 12 ужъюртъёс пуктӥм. Озьы ик «Образование» йӧскалык ӵектос улсын частной нылпи садъёсын интыос радъянэз йылпумъяськом – со 100 пала инты, отысь дасэз туэ, туж шӧдскымон юрттэтэн » Светлана Болотникова, Удмуртиысь дышетонъя но тодосъя министр Тодэ вайытом, 2022-тӥ арлэн нырысетӥ палараз Дэри ёросын вить ясли пуктӥзы: Лудорвайын (80 инты), Постол черкогуртын (60 инты), Люкшудьяын (80 инты), Хохрякиын (220 инты), Юсь черкгуртын (80 инты). Тегъёс: Дышетон нылписад Дэри Удмуртия  